การสังเกตอาการของโรคหนองในเทียมบริเวณอื่นของร่างกาย การสังเกตอาการของโรคหนองในเทียมบริเวณอวัยวะสืบพันธุ์ การทำความเข้าใจโรคหนองในเทียม
ผู้หญิงอาจมีอาการเจ็บหลังที่คล้ายกับการเจ็บไต ความเจ็บปวดเหล่านี้อาจบ่งบอกถึงการติดเชื้อโรคหนองในเทียมที่แพร่จากปากมดลูกไปยังท่อนำไข่ คุณอาจจะปวดหน่วงๆ บริเวณท้องน้อยเมื่ออาการของโรคหนองในเทียมกำเริบ หากคุณมีอาการเจ็บคอและเพิ่งมีเพศสัมพันธ์ทางช่องปาก คุณก็อาจจะเพิ่งได้รับเชื้อของโรคหนองในเทียมจากคู่นอน ถึงแม้เขาจะไม่มีอาการใดๆ การแพร่เชื้อของโรคหนองในเทียมจากอวัยวะเพศชายไปสู่ปากคือวิธีหนึ่งที่เป็นไปได้ของการกระจายเชื้อโรค ผู้หญิงที่เป็นโรคหนองในเทียมมักจะเป็นไข้และเวียนศีรษะ โดยเฉพาะอย่างยิ่งเมื่อเชื้อได้แพร่ไปยังท่อนำไข่แล้ว การมีอุณหภูมิของร่างกายที่สูงกว่า 37.3 องศาเซลเซียสถือว่าเป็นไข้ หากคุณพบตกขาวที่มีลักษณะผิดปกติก็อาจเป็นสัญญาณการติดเชื้อโรคหนองในเทียมหรือโรคติดต่อทางเพศสัมพันธ์อื่นๆ  สัญญาณที่บ่งบอกว่าตกขาวมีลักษณะผิดปกติ ได้แก่ กลิ่นที่แปลกหรือไม่พึงประสงค์ สีที่เข้มกว่าเดิมหรือลักษณะของตกขาวที่คุณไม่เคยมีมาก่อน หากคุณสงสัยว่าตกขาวมีลักษณะผิดปกติก็ควรปรึกษาแพทย์ประจำตัว สูตินรีแพทย์หรือผู้เชี่ยวชาญด้านสุขภาพเพื่อตรวจและรักษา ตกขาวเป็นเลือดในช่วงที่ไม่มีประจำเดือนก็อาจเป็นสัญญาณการติดเชื้อโรคหนองในเทียมเช่นกัน ความเจ็บปวดระหว่างปัสสาวะและ/หรือระหว่างมีเพศสัมพันธ์ก็อาจเป็นสัญญาณการติดเชื้อโรคหนองในเทียม  หากคุณรู้สึกเจ็บหรือไม่สบายตัวเป็นอย่างมากระหว่างมีเพศสัมพันธ์ก็ควรงดการมีเพศสัมพันธ์จนกว่าคุณจะให้แพทย์ตรวจ การติดเชื้อโรคหนองในเทียมสามารถก่อให้เกิดความเจ็บปวดระหว่างมีเพศสัมพันธ์ทางช่องคลอดสำหรับผู้หญิงบางคน การเจ็บแสบระหว่างปัสสาวะส่วนใหญ่บ่งบอกถึงการติดเชื้อบางอย่าง เช่น เชื้อราไปจนถึงโรคติดต่อทางเพศสัมพันธ์ คุณควรไปพบแพทย์ทันที ผู้หญิงบางคนมีเลือดออกหลังการมีเพศสัมพันธ์ทางช่องคลอดและบางครั้งอาการนี้เกี่ยวข้องกับโรคหนองในเทียม การมีเลือดไหล ความเจ็บปวดและ/หรือตกขาวจากทวารหนักคืออาการของโรคหนองในเทียม หากคุณเป็นโรคหนองในเทียมในช่องคลอด เชื้อโรคก็อาจแพร่ไปยังทวารหนักได้ หากคุณมีเพศสัมพันธ์ทางทวารหนัก การติดเชื้อก็อาจจะเกิดที่ทวารหนัก หากคุณมีเพศสัมพันธ์ทางช่องปาก ช่องคลอดหรือทวารหนักกับคู่นอนหลายๆ คนและ/หรือไม่ได้ป้องกัน คุณก็อาจจะเสี่ยงต่อการเป็นโรคหนองในเทียม การเป็นโรคหนองในเทียมเกิดจากแบคทีเรียที่ชื่อว่า “คลามีเดียทราโคมาทิส” ซึ่งแพร่เชื้อทางของเหลวของร่างกาย ผู้ที่มีเพศสัมพันธ์ควรตรวจหาโรคติดต่อทางเพศสัมพันธ์ทุกปี รวมถึงการตรวจหาเชื้อโรคหนองในเทียมด้วย คุณควรไปตรวจโรคหลังจากการเปลี่ยนคู่นอนทุกครั้ง   คุณมีความเสี่ยงสูงต่อการเป็นโรคหนองในเทียมหากคุณมีเพศสัมพันธ์ที่ไม่ได้ป้องกัน เพราะคู่นอนของคุณอาจจะเป็นโรคหนองในเทียมหรือโรคติดต่อทางเพศสัมพันธ์อื่นๆ การป้องกันการติดเชื้อทำได้โดยการใช้ถุงยางอนามัยและแผ่นยางอนามัย คุณมีความเสี่ยงมากขึ้นหากคุณถูกตรวจพบโรคติดต่อทางเพศสัมพันธ์อื่นๆ หนุ่มสาวมีความเสี่ยงมากขึ้นต่อการติดโรคหนองในเทียม คุณต้องคุยกับคู่นอนและทำให้มั่นใจว่าคู่นอนไม่มีเพศสัมพันธ์กับคนอื่นนอกเหนือจากคุณ เพราะผู้ชายที่มีเพศสัมพันธ์กับผู้ชายมีความเสี่ยงมากขึ้นต่อการติดโรคหนองในเทียม การแพร่เชื้อของโรคหนองในเทียมจากปากไปสู่ช่องคลอดและจากปากไปสู่ทวารหนักไม่ค่อยเกิดขึ้น การแพร่เชื้อของโรคหนองในเทียมจากปากไปสู่อวัยวะเพศชายและจากอวัยวะเพศชายไปสู่ปากนั้นเป็นไปได้ ถึงแม้การติดเชื้อผ่านการมีเพศสัมพันธ์ทางปากนั้นจะไม่ค่อยเป็นไปได้ เมื่อเทียบกับการมีเพศสัมพันธ์ทางช่องคลอดหรือทวารหนักก็ตาม 75% ของผู้หญิงที่เป็นโรคหนองในเทียมไม่แสดงอาการใดๆ โรคหนองในเทียมอาจกำลังทำร้ายร่างกายของคุณแม้คุณจะไม่มีอาการใดๆ การติดเชื้อที่ไม่ได้รับการักษาก่อให้เกิดโรคเชิงกรานอักเสบซึ่งอาจนำไปสู่การเป็นหมัน   อาการมักกำเริบ 1-3 สัปดาห์หลังจากติดเชื้อ ตรวจโรคทันทีหากคู่นอนบอกว่าเขาเป็นโรคหนองในเทียม คุณสามารถเก็บเชื้อจากบริเวณอวัยวะสืบพันธุ์ที่ติดเชื้อและวิเคราะห์ สำหรับผู้หญิงวิธีนี้คือการเก็บเชื้อจากปากมดลูก ช่องคลอดหรือทวารหนัก และสำหรับคู่นอนที่เป็นผู้ชายคุณต้องเก็บเชื้อจากปลายท่อปัสสาวะหรือทวารหนัก ปัสสาวะอาจจะถูกเก็บไปตรวจด้วย  ปรึกษาแพทย์หรือไปคลินิกท้องถิ่น หน่วยงานวางแผนครอบครัวหรือตัวแทนที่บริการตรวจหาโรคติดต่อทางเพศสัมพันธ์ การตรวจแบบนี้มักจะไม่มีค่าใช้จ่าย หากคุณตรวจพบโรคหนองในเทียม คุณก็จะได้รับการรักษาด้วยยาทานปฏิชีวนะ โดยเฉพาะตัวยาอซิโธรมัยซินและด็อกซีไซคลีน หากคุณทานยาปฏิชีวนะครบตามที่แพทย์สั่ง เชื้อก็น่าจะหมดหลังจาก 1-2 สัปดาห์ สำหรับโรคหนองในเทียมขั้นรุนแรงคุณก็อาจจะต้องใช้ยาปฏิชีวนะแบบฉีดเข้ากระแสเลือด  หากคุณตรวจพบโรคหนองในเทียม คู่นอนของคุณก็ต้องได้รับการตรวจและรักษาด้วย เพื่อเลี่ยงการแพร่เชื้อให้กัน ควรงดการมีเพศสัมพันธ์ทุกชนิดจนกว่าการรักษาจะเสร็จสิ้น หลายคนที่เป็นโรคหนองในเทียมมักจะเป็นโรคหนองในแท้ด้วย ฉะนั้นแพทย์อาจจะให้ยาสำหรับการติดเชื้อนี้เช่นกัน ค่ารักษาโรคหนองในแท้ถูกกว่าการตรวจแล็บเพื่อหาเชื้อ ฉะนั้นคุณอาจจะได้รับการรักษาโดยไม่ได้ตรวจ
สังเกตความเจ็บปวดเล็กน้อยและช้าๆ บริเวณหลังช่วงล่าง หน้าท้องและเชิงกราน. สังเกตการเจ็บคอ. สังเกตอาการเวียนศีรษะและเป็นไข้. สังเกตตกขาว. สังเกตความเจ็บปวด. สังเกตเลือดที่ออกหลังการมีเพศสัมพันธ์. บอกแพทย์เกี่ยวกับความเจ็บปวดที่ทวารหนัก การมีเลือดไหลหรือตกขาว. รู้จักความเสี่ยงของการเป็นโรคหนองในเทียม. ตรวจหาโรคก่อนแสดงอาการ. ตรวจหาโรคหนึ่งในสองแบบ. รับการรักษาทันที.
https://www.wikihow.com/Recognize-Chlamydia-Symptoms-(for-Women) https://www.wikihow.com/Recognize-Chlamydia-Symptoms-(for-Women) https://www.wikihow.com/Recognize-Chlamydia-Symptoms-(for-Women)
Knowing Other Bodily Symptoms of Chlamydia Recognizing Symptoms of Chlamydia in the Genital Region Understanding Chlamydia